# Alois König

### Izvor: Wikipedija

Alois König, alias Slavko Paleček-König (Cabuna, 5. rujna 1930.), hrvatski književnik i nakladnik.

Pučku je školu završio u Cabuni, a gimnaziju u Virovitici. Na Filozofskom fakultetu u Zagrebu studirao je i diplomirao anglistiku i hrvatski jezik. Bio je stipendist općine Virovitica. Kao profesor vršio je nastavu engleskoga, hrvatskoga i njemačkog jezika na srednjim školama u Virovitici (1958. - 1961.) Školske godine 1961./1962. radio je kao profesor na Upravnoj školi u Zagrebu. Od 1962. do 1973. predavao je engleski jezik na Fakultetu političkih znanosti Sveučilišta u Zagrebu. Prevodio je s engleskog jezika. Godine 1973. na njegov je zahtjev sporazumno prekinut radni odnos na Fakultetu. Nakon toga obavljao je samostalnu grafičku djelatnost. U Novom Zagrebu je osnovao prvu privatnu knjižaru u SR Hrvatskoj (1984.). Početkom 1986. iselio je s obitelji u SR Njemačku, gdje se bavi književnim i nakladničkim radom.

## [uredi] Djela

U suautorstvu s Georgine König alias Đurđom Paleček-König (pišu hrvatskim jezikom, a u svojim se djelima bave pretežno hrvatskim folksdojčerskim temama, a prema navođenju samih autora, služe se istinitim događajima i stvarnim osobama)

- Romani:
  - Dani beskvasnoga kruha, (1991.) (Roman je preveden na njemački i engleski jezik.)
  - Ivanjski krijes (2005.)

## [uredi] Vanjske poveznice

- König Verlag, Roman Dani beskvasnoga kruha online.

Dobavljeno iz "http://hr.wikipedia.org../../../a/l/o/Alois_K%C3%B6nig_03d0.html"

Kategorije: Hrvatski književnici | Hrvatski romanopisci

##### Views

- Članak
- Razgovor
- Trenutna inačica

##### Traži